Document ID: 32005D0390

KOMISSION PÄÄTÖS,
tehty 18 päivänä toukokuuta 2005,
tietyistä lintuinfluenssaa (avian influenza) koskevista suojatoimenpiteistä Pohjois-Koreassa tehdyn päätöksen 2004/122/EY muuttamisesta viidennen kerran
(tiedoksiannettu numerolla K(2005) 1451)
(ETA:n kannalta merkityksellinen teksti)
(2005/390/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 18 artiklan 7 kohdan,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (2) ja erityisesti sen 22 artiklan 6 kohdan,
sekä katsoo seuraavaa:
(1)
Eläinten terveysvaatimuksista ja eläinlääkärintodistuksesta muiden kuin siipikarjaan kuuluvien lintujen tuonnissa sekä karanteenivaatimuksista 16 päivänä lokakuuta 2000 tehdyssä komission päätöksessä 2000/666/EY (3) säädetään, että jäsenvaltioiden on sallittava lintujen tuonti kansainvälisen eläintautijärjestön OIE:n jäsenvaltiosta ja että kyseiset linnut joutuvat karanteeniin ja ne tutkitaan kun ne saapuvat yhteisön alueelle.
(2)
Korean demokraattinen kansantasavalta (Pohjois-Korea) on vahvistanut, että lintuinfluenssa on puhjennut sen alueella. Pohjois-Korea on OIE:n jäsenvaltio, joten EU:n jäsenvaltioiden tulee hyväksyä kyseisten lintujen maahantuonti sieltä päätöksen 2000/666/EY mukaisesti. Kun otetaan huomioon mahdolliset vakavat seuraukset, jotka liittyvät muualla Aasiassa olevaan erityiseen lintuinfluenssaviruskantaan, kyseisten lintujen maahantuonti Pohjois-Koreasta tulisi keskeyttää varotoimena.
(3)
Muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002 (4) mukaan on sallittua tuoda Pohjois-Koreasta käsittelemättömiä sulkia ja höyheniä sekä niiden osia. Pohjois-Korean tautitilanteen vuoksi kyseisten tuotteiden tuonti tulisi keskeyttää.
(4)
Tietyistä lintuinfluenssaa koskevista suojatoimenpiteistä useissa Aasian maissa 6 päivänä helmikuuta 2004 tehdyn komission päätöksen 2004/122/EY (5) perusteena oli lintuinfluenssan puhkeaminen useissa Aasian maissa. Päätöksen 4 artiklassa säädetään, että jäsenvaltioiden on keskeytettävä käsittelemättömien sulkien ja höyhenten sekä niiden osien ja muiden kuin siipikarjaan kuuluvien elävien lintujen, sellaisina kuin ne on määritelty komission päätöksessä 2000/666/EY, tuonti tietyistä kolmansista maista. Pohjois-Korea tulisi lisätä päätöksen 2004/122/EY 4 artiklassa oleviin kolmansiin maihin kansanterveyden ja eläinten terveyden suojelun vuoksi.
(5)
Päätös 2004/122/EY olisi muutettava vastaavasti.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2004/122/EY 4 artiklan 1 kohta seuraavasti:
”1. Jäsenvaltioiden on keskeytettävä seuraavien tuotteiden tuonti Kambodžasta, Kiinasta, mukaan luettuna Hongkong, Indonesiasta, Laosista, Malesiasta, Pohjois-Koreasta, Pakistanista, Thaimaasta ja Vietnamista:
-
käsittelemättömät sulat ja höyhenet sekä niiden osat, ja
-
’muut kuin siipikarjaan kuuluvat elävät linnut’, sellaisina kuin ne on määritelty päätöksessä 2000/666/EY, mukaan luettuna omistajien mukana seuraavat linnut (lemmikkilinnut).”
2 artikla
Jäsenvaltioiden on muutettava tuontiin soveltamansa toimenpiteet tämän päätöksen mukaisiksi, ja niiden on viipymättä julkaistava toteutetut toimenpiteet sopivalla tavalla. Niiden on ilmoitettava tästä komissiolle viipymättä.
3 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä toukokuuta 2005.

Labels: 3
20
18
6